Translate the text from Welsh to English.



 
Er mwyn sicrhau mai hi fydd 'Cenedl Ail\-lenwi' gyntaf y DU, bydd gwaith yn dechrau i drefnu bod dŵr yfed ar gael yn fwy hwylus mewn mannau cyhoeddus ledled Cymru. Bydd Llywodraeth Cymru yn gweithio gyda City to Sea ar ddatblygu ymgyrch ail\-lenwi i Gymru, a bydd hefyd yn cydweithio'n agos â chwmnïau dŵr yng Nghymru a chyda'n busnesau, ein helusennau a'n digwyddiadau mawr. Bydd y gwaith hefyd yn cynnwys ymgyrch i newid ymddygiad er mwyn helpu pobl i weld gwerth dŵr ac i sicrhau mai dŵr tap yw’r dewis cyntaf ar gyfer torri syched. 

Bydd y Gweinidog yn cyhoeddi hefyd y bydd £15 miliwn o gyllid cyfalaf ychwanegol ar gael i wella hyd yn oed mwy ar systemau a seilwaith casglu ac ailgylchu'r awdurdodau lleol, gan gynnwys y systemau sydd ganddynt ar gyfer plastigau.

Wrth siarad yn y Senedd heddiw, bydd Hannah Blythyn yn cyhoeddi prif ganfyddiadau'r ymchwil ar Roi Mwy o Gyfrifoldeb ar y Cynhyrchwyr. Roedd yr ymchwil honno’n canolbwyntio ar leihau ac ailgylchu gwastraff ac ar leihau sbwriel a achosir gan chwe math penodol o ddeunyddiau pacio bwyd a diod.   

* Wrth ymateb i'r adroddiad, cadarnhaodd y Gweinidog y bydd Llywodraeth Cymru yn cydweithio â Defra a'r gweinyddiaethau datganoledig eraill ar y materion a ganlyn:
* Ystyried cyflwyno cynllun dychwelyd ernes ar lefel y DU ar gyfer cynwysyddion diodydd. Bydd y Gweinidog yn cyfarfod â'r gweinidogion cyfatebol yn Llywodraeth y DU a Llywodraeth yr Alban yr wythnos nesaf i drafod y mater hwn. Rhaid i unrhyw gynllun ystyried y risgiau a'r manteision i'r ddarpariaeth sydd eisoes yn bodoli ac i'r lefelau ailgylchu presennol, a rhaid iddo hefyd adeiladu ar y gwaith a wnaed eisoes yng Nghymru.
* Ystyried diwygio Rheoliadau Rhwymedigaethau Cyfrifoldeb Cynhyrchwyr (Gwastraff Deunydd Pacio) fel y bo cynhyrchwyr a manwerthwyr yn talu cyfran uwch o gostau rheoli gwastraff.

Parhau i gydweithio â Thrysorlys EM i gyflwyno treth ar lefel y DU ar blastigau untro. Ar yr un pryd, bydd ystyriaeth yn cael ei rhoi i godi treth, ardoll neu dâl ar gwpanau diodydd untro yng Nghymru. Byddwn hefyd yn ystyried ei gwneud yn orfodol i ddefnyddio cwpanau amldro ac mae’n bosibl y byddwn yn cynnal cynllun peilot. 

Mae'n fwriad gan y Gweinidog hefyd gomisiynu rhagor o astudiaethau dichonoldeb er mwyn sicrhau bod cynllun dychwelyd ernes ar lefel y DU yn arwain at y manteision mwyaf posibl i Gymru, ac er mwyn meithrin gwell dealltwriaeth o fathau o sbwriel yng Nghymru ac o le mae'n dod. 

Cadarnhaodd y Gweinidog hefyd fod Llywodraeth Cymru wedi llofnodi 'Ymrwymiad ar Blastigau' WRAP (Rhaglen Gweithredu'r Cynllun Gwastraff ac Adnoddau), sef ymrwymiad gan fusnesau i leihau maint y gwastraff plastig sy'n cael ei greu yn y DU. 

Bydd Llywodraeth Cymru yn gweithio gyda busnesau, y sector cyhoeddus, elusennau a digwyddiadau mawr yng Nghymru i helpu i sicrhau nad ydym yn defnyddio plastic untro yn ddiangen.  

Mae WRAP Cymru, gan ddefnyddio cyllid a roddwyd gan Lywodraeth Cymru, yn paratoi "Trywydd Ailgylchu Plastigau" ar gyfer Cymru, a fydd yn argymell camau er mwyn cynyddu'r defnydd o ddeunydd wedi’i ailgylchu wrth weithgynhyrchu plastig yng Nghymru.  

Dywedodd y Gweinidog:

"Mae Cymru ar flaen y gad wrth ailgylchu. Ni yw'r gorau yn y DU, y gorau ond un yn Ewrop a'r gorau ond dau yn y byd. Dwi'n awyddus i adeiladu ar y llwyddiant hwn.

"Dwi'n falch o gael cyhoeddi amryfal fesurau i roi mwy o hwb i ailgylchu ac i leihau gwastraff, gan gynnwys £15 miliwn i’r awdurdodau lleol wella'u cyfraddau ailgylchu ar draws Cymru. Dwi'n awyddus hefyd i Gymru fod yn 'Genedl Ail\-lenwi gyntaf y byd, ac i sicrhau bod dŵr tap ar gael yn hwylus mewn mannau cyhoeddus ledled Cymru. 

"Dw i wrthi ar hyn o bryd yn ystyried y rhan y gall Cymru ei chwarae mewn cynllun dychwelwyd ernes ar draws y DU. Gall datblygu ffyrdd o weithio a fydd yn cael eu defnyddio ar draws y DU fod yn llai cymhleth i ddefnyddwyr ac yn well i fusnesau. Maen nhw wedi dweud wrthym mai dyna fyddai’n well ganddyn nhw, yn enwedig wrth inni baratoi ar gyfer Brexit. Dwi hefyd yn ystyried newid rheoliadau fel y bo cynhyrchwyr a manwerthwyr yn talu cyfran fwy o gostau rheoli gwastraff.

"Rydyn ni'n parhau i gydweithio â Thrysorlys EM ar gyflwyno treth ar lefel y DU ar blastigau untro. Byddwn, ar yr un pryd, yn parhau i ystyried codi treth, ardoll neu dâl ar gwpanau diodydd untro yng Nghymru. Rhywbeth arall dwi'n ystyried yw ei gwneud yn orfodol i ddefnyddio cwpanau amldro ac mae’n bosibl y byddwn yn cynnal cynllun peilot. 

"Ni oedd y cyntaf yn y DU i gyflwyno tâl am fagiau siopa plastig. Gallwn ni fod ar flaen y gad unwaith eto a sicrhau mai Cymru yw'r wlad orau yn y byd am ailgylchu.”







Translation:


 
To become the UK’s first ‘Refill Nation’, work will get underway to improve access to drinking water in public places across Wales. The Welsh Government will work with City to Sea on developing the Refill campaign for Wales, as well as working closely with water companies  in Wales and more widely with our businesses, charities and major events. The work will also include a behavioural change campaign to help people see the value of water and make tap water their first choice for hydration. 

The Minister will also announce an additional £15 million of capital funding to further improve Local Authority recycling collection systems and infrastructure, including for plastics.

Speaking at the Senedd today, Hannah Blythyn will announce the key findings of the research on Extended Producer Responsibility which focused on reducing and recycling waste and reducing litter from six types of food and drink packaging.   

Responding to the report, the Minister confirmed that the Welsh Government will work with Defra and other devolved administrations on the following:

* Consider a UK based deposit return scheme (DRS) for drinks containers, and the Minister will meet her counterparts from the UK and Scottish Governments about this next week.  Any scheme must take account of risks and benefits to existing provision and recycling levels and build on the work already done in Wales.
* Consider amendments to the Producer Responsibility Obligations Packaging Waste Regulations so that producers and retailers pay a larger share of waste management costs.
* Continue to work with HM Treasury on a UK single\-use plastics tax. At the same time consideration will be given to a tax, levy or charge on single\-use beverage cups for Wales.  The mandatory use of reusable cups and a potential pilot is also being considered.

The Minister also plans to commission further feasibility studies to ensure a UK DRS delivers optimum benefits for Wales, as well as gaining a greater understanding of the types and sources of litter in Wales. 

The Minister also confirmed the Welsh Government has signed up to WRAP’s new ‘Plastics Pact’, a commitment by businesses to reduce the amount of plastic waste generated in the UK. 

The Welsh Government will be working with Welsh businesses, public sector, charities and major events to help make Wales free of unnecessary single use plastic. WRAP Cymru, funded by Welsh Government, is producing a “Plastics Recycling Route Map” for Wales, which will recommend action to increase the use of recyclate in plastic manufactured in Wales.  

The Minister said:


> “Wales is a world leader in recycling. We are the best in the UK, second in Europe and third in the world. I am keen to build on this success.
> 
> “I’m pleased to announce a range of measures to further boost recycling and reduce waste, including £15m for Local Authorities to improve their recycling rates across Wales. I also want Wales to become the World’s first ‘Refill Nation’, making tap water easily accessible across the whole of Wales.  
> 
> "I am currently considering Wales’ involvement in a UK\-wide deposit return scheme. Developing approaches on a UK wide basis can be less complicated for consumers and better for businesses who have told us they prefer this approach, particularly as we prepare for Brexit. I am also considering making changes to regulations so that producers and retailers pay a larger share of waste management costs.
> 
> "We continue to work with HM Treasury on a UK single\-use plastics tax. At the same time we will continue to consider a tax, levy or charge on single\-use beverage cups for Wales. The mandatory use of reusable cups and a potential pilot is also something I am considering.
> 
> "We were the first in the UK to bring in a plastic carrier bag charge. We can lead the way once again and make Wales the first in the world when it comes to recycling.”